Jere Penttilä

Jere Petteri Penttilä (s. 13. huhtikuuta 1972 Helsinki) toimi Riihimäen kaupunginjohtajana 15. maaliskuuta 2021 – 31. toukokuuta 2022. Riihimäen kaupunginvaltuusto valitsi Penttilän tehtävään äänin 36–7. Kesäkuun 2022 alussa Penttilä aloitti Keskon Itä-Suomen aluejohtajana. 29. toukokuuta 2023 Joensuun kaupunginvaltuusto valitsi Penttilän Joensuun kaupunginjohtajaksi äänin 36–7. Hän toimii vs. kaupunginjohtajana 1.–31. lokakuuta 2023 ja aloittaa vakinaisessa virassa 1. marraskuuta 2023 lähtien.

Vuosina 2013–2021 hän työskenteli Kontiolahden kunnanjohtajana. Hän on toiminut myös muun muassa Joensuun liiketoimintajohtajana, Pyhäselän kunnanjohtajana ja Varkauden henkilöstöpäällikkönä. Koulutukseltaan hän on yhteiskuntatieteiden maisteri.

Lähteet 

Riihimäen kaupunginjohtajat
Vuonna 1972 syntyneet
Elävät henkilöt